ಸುಶಾಂತ್ ಡೆತ್ ಕೇಸ್: ಶೌವಿಕ್ ಚಕ್ರಬೋರ್ತಿ ಮತ್ತು ಸಾಮ್ಯುಯೆಲ್ ಮಿರಾಂಡಾ ಇಂದು ಕೋರ್ಟ್ ಮುಂದೆ ಹಾಜರ್ ಇವರಿಂದ ಪ್ರಕಟಿಸಲಾಗಿದೆ News Alert ಮುಂಬೈ: ಬಾಲಿವುಡ್ ನಟ ಸುಶಾಂತ್ ಸಿಂಗ್ ರಾಜ್ ಪೂತ್ ನಿಗೂಢ ಸಾವಿನ ಪ್ರಕರಣದ ಡ್ರಗ್ಸ್ ಆಯಾಮವನ್ನು ನಾರ್ಕೋಟಿಕ್ಸ್ ಕಂಟ್ರೋಲ್ ಬ್ಯೂರೋ ಎನ್.ಸಿ.ಬಿ ತನಿಖೆ ಮಾಡುತ್ತಿದೆ. ಡ್ರಗ್ಸ್ ಜಾಲ ಆರೋಪದಡಿ ರಿಯಾ ಚಕ್ರಬೋರ್ತಿ ಸಹೋದರ ಶೌವಿಕ್ ಚಕ್ರಬೋರ್ತಿ ಮತ್ತು ಸುಶಾಂತ್ ಸಿಂಗ್ ಹೌಸ್ ಮ್ಯಾನೇಜರ್ ಸಾಮ್ಯುಯೆಲ್ ಮಿರಾಂಡಾ ಬಂಧನಕ್ಕೊಳಗಾಗಿದ್ದಾರೆ. ನಿನ್ನೆ ರಾತ್ರಿ ಸಾಮ್ಯುಯೆಲ್ ಮಿರಾಂಡಾ ಮತ್ತು ಶೌವಿಕ್ ಚಕ್ರಬೋರ್ತಿ ಯನ್ನ ಎನ್.ಸಿ.ಬಿ ಅರೆಸ್ಟ್ ಮಾಡಿದೆ. ಬಂಧಿಸುವ ಮುನ್ನ ಎನ್.ಸಿ.ಬಿ ಇಬ್ಬರ ಮನೆ ಮೇಲೂ ದಾಳಿ ನಡೆಸಿ ಶೋಧಾ ಕಾರ್ಯ ಮಾಡಿ ಮೊಬೈಲ್ ಫೋನ್, ಲ್ಯಾಪ್ ಟಾಪ್ ಸೇರಿದಂತೆ ಹಲವು ವಸ್ತುಗಳನ್ನು ವಶಕ್ಕೆ ಪಡೆದಿತ್ತು. ಶೌವಿಕ್ ಚಕ್ರಬೋರ್ತಿ ಹಾಗೂ ಸಾಮ್ಯುಯೆಲ್ ಮಿರಾಂಡಾ ವಿರುದ್ಧ ಸಾಕ್ಷಿ ಸಿಕ್ಕಿದ್ದು, ಇಬ್ಬರನ್ನು ಬಂಧಿಸಲಾಗಿದೆ. ಇಂದೇ ಕೋರ್ಟ್ ಮುಂದೆ ಇಬ್ಬರನ್ನೂ ಎನ್.ಸಿ.ಬಿ ಹಾಜರ್ ಪಡಿಸಲಿದೆ.